《春草碧·客窗闲理清商谱》
元代·钱霖

客窗闲理清商谱。弹到断肠声，伤今古。自怜素发无多，犹记纹疏夜深语。空剩旧时踪。迷南浦。梨花燕子清明，谁家院宇。没个好情怀，杯慵举。天涯行李萧萧，还是新愁老羁旅。那更落花深，红如雨。

作者简介：钱霖约公元一三一七年前后在世，字子云，后为道士，更名抱素，号素庵，松江人。生卒年均不详，约元仁宗延佑中前后在世。生平事迹亦无考。善作散曲，有醉边余兴，以“语极工巧”见称。又曾类辑名公所作，名曰江湖清思集，（均录鬼簿）并传于世。博学，工文章，不为世用，遂为黄冠，更名抱素，号素庵。初营庵于松江东郭，建二斋曰“封云”、“可月”。后迁居湖州（今属浙江省）。晚居嘉兴（今属浙江省），筑室于鸳湖之上，名曰“藏六窝”，自号泰窝道人。著有词集《渔樵谱》，杨维桢序之，称有寄闲父子之风。编有散曲集《江湖清思集》，著有《醉边余兴》。